เนื่องจาก คุณให้ทานยาคุม เพื่อปรับฮอร์โมนมาประมาณ 4 เดือน ฮอร์โมนต่ำ และได้หยุดทานเมื่อยาหมด ประจำเดือนมา วันที่ 29 มิถุนายน และหมด 2-3 กค. และเมื่อคืนที่ 7กค มีเพศสัมพันธ์และหลั่งใน ในเวลาถัดไปวันเดียวกัน ตรวจการตกไข่ พบว่ามีเส้นสีเข้มทั้งสองเส้นชัดเจน และวันที่ 8 ช่วงเช้า เส้นที่สองจางลงหน่อยนึง มีโอกาสท้องไหมคะ
สวัสดีค่ะ เมื่อหยุดทานยาคุมกำเนิดไป และได้มีประจำเดือนมาในวันที่ 29 มิ.ย.- 2 ก.ค. ก็ถือว่าปกติดี ส่วนฤทธิ์ในการป้องกันการตั้งครรภ์ก็จะหมดลงไปแล้ว ดังนั้น การมีเพศสัมพันธ์ในวันที่ 7 ก.ค. ย่อมมีโอกาสตั้งครรภ์ได้ และหากตรวจหาการตกไข่ในวันเดียวกันนั้น พบขึ้น 2 ขีดเข้ม ก็แสดงว่าน่าจะมีการตกไข่เกิดขึ้น ดังนั้น โอกาสในการตั้งครรภ์ย่อมมีได้มากค่ะ ทั้งนี้ หากไม่พร้อมที่จะตั้งครรภ์ ก็ควรทานยาคุมฉุกเฉินป้องกันไว้ โดยหากยังไม่เกิน 72 ชั่วโมงหลังมีเพศสัมพันธ์ ก็ยังสามารถทานป้องกันได้อยู่ค่ะ แต่หากต้องการที่จะตั้งครรภ์ เมื่อผ่านไป 2 สัปดาห์ ก็อาจลองตรวจหาการตั้งครรภ์ดูค่ะ